لبوصنية

لبوصنية (ب لبوصنية: bosanski/босански) هي لڤيرسيون لمعيارية ديال الصربية لكرواتية متعددة لمراكز لي كيهضروها لبوصنيين. لبوصنية هي وحدة من تلاتة اللوغات رسمية ف لبوصنة و لهرسك.See Art. 6 of the Constitution of the Federation of Bosnia and Herzegovina, available at the official website of Office of the High Representative in Bosnia and Herzegovina الجوج لخرين هوما لكرواتية و الصربية، و هاد اللوغات ب تلاتة كيتفاهمو بيناتهم. هاد اللوغة معتارف بيها رسمياً حتى ف كرواتيا، صربيا، مونطينيڭرو، مقدونيا الشمالية، و كوصوڤو.

لبوصنية كاتخدّم لحروف اللاتينية و لكيريلية بجوج، اللاتينية ف التخدام ديال كل نهار. لبوصنية كاتميّز على التنويعات لخرين ديال الصربية لكرواتية ب وجود ستيعارات من لعربية، لفارسية، و التركية لعتمانية، بسباب التفاعل ديالها معا تقافات إسلامية خرة.

لبوصنية مبنية على اللهجة د الصربية لكرواتية لمنتاشرة ڭاع، لي هيّ الشطوكاڤية، و تحديداً على اللهجة لهيرسيكية الشرقية، لي هيّ نيت الساس ديال لڤيرسيون لمعيارية د لكرواتية، الصربية و لمونطينيڭرية. لإعلان ديال اللوغة لمشتاركة د لكرواتيين، الصربيين، لبوصنيين و لمونطينيڭريين تدار ف 2017 ف صاراييڤو. وخا السمية لمنتاشرة ديال اللوغة لمشتاركة هي "الصربية لكرواتية"، كاينين دابا مصطلحات خرين بحال "لبوصنية الصربية لكرواتية" ولّا "لبوصنية لكرواتية لمونطينيڭرية الصربية" لي غاديين و كيتخدّمو كتر من التسعينات، سيرتو ف لأوساط الديپلوماسية.Radio Free Europe – Serbian, Croatian, Bosnian, Or Montenegrin? 
تصغير|كتاب د لقراية ب اللاتينية و لبوصنية، 1827

 مصادر 

تصنيف:لوغات د تركيا
تصنيف:لوغات د كرواتيا
تصنيف:لوغات د صربيا
تصنيف:لوغات د لبوصنة ؤلهرسك
تصنيف:لوغات د مونطينيڭرو
تصنيف:لوغات د ألبانيا
تصنيف:لوغات د كوصوڤو